C 173/8
ET
Euroopa Liidu Teataja
15.5.2023
Resolutsioon ELTL artikleid 34 ja 36 tuleb tõlgendada nii, et nendega ei ole vastuolus liikmesriigi õigusnormid, mille kohaselt alaealiste kaitsmiseks audiovisuaalse sisu eest, mis võib kahjustada nende heaolu ja arengut, tuleb füüsilisel andmekandjal salvestatud ja veebipoe kaudu turustatavat audiovisuaalprogrammi enne turustamist asjaomase liikmesriigi õiguse kohaselt kontrollida ning määrata selle vanusepiirang ning vastav märgistus, isegi kui teise liikmesriigi õiguse alusel on seda programmi juba kontrollitud ning on määratud selle analoogne vanusepiirang ja sellele vastav märgistus, tingimusel, et sellised õigusnormid on sobivad asjaomase eesmärgi saavutamise tagamiseks ega lähe kaugemale sellest, mis on vajalik selle saavutamiseks.
Sellega seoses ei ole määravat tähtsust asjaolul, et nende õigusnormide kohaldamisalast on välja jäetud sellised salvestised, mida asjaomases liikmesriigis võidakse turustada teisest liikmesriigist lähtuvalt, tingimusel, et selline piirang ei kahjusta taotletava eesmärgi saavutamist.
Samuti ei ole määrava tähtsusega see, et asjaomastes riigisisestes õigusnormides ei ole ette nähtud erandit sellest nõudest juhuks, kui on võimalik kindlaks teha neis õigusnormides määratletud salvestise ostja täisealisus.
(1)
ELT C 24, 17.1.2022.
Euroopa Kohtu (üheksas koda) 7. märtsi 2023. aasta määrus (Bundesverwaltungsgerichti (Innsbruck) eelotsusetaotlus – Austria) – Willy Hermann Service GmbH, DI versus Präsidentin des Landesgerichts Feldkirch (Kohtuasi C-561/22 (1), Willy Hermann Service) (Eelotsusetaotlus – Euroopa Kohtu kodukorra artikkel 99 – Direktiiv 2013/34/EL – Artiklid 30 ja 51 – Aruandeaasta finantsaruannete avaldamine – Sanktsioonid avaldamata jätmise korral – Tsiviilkohtu poolt sunniraha rakendamine – Haldusmenetlus selle sunniraha, mida ei saa enam vaidlustada, sissenõudmiseks – Õigusnormid, mis välistavad selle sunniraha läbivaatamise halduskohtus – Seadusjõud – Tõhususe põhimõte – Proportsionaalsus) (2023/C 173/10) Kohtumenetluse keel: saksa Eelotsusetaotluse esitanud kohus Bundesverwaltungsgericht (Innsbruck)
Põhikohtuasja menetluse pooled Kaebajad: Willy Hermann Service GmbH, DI Vastustaja: Präsidentin des Landesgerichts Feldkirch
Resolutsioon Liidu õigust tuleb tõlgendada nii, et sellega ei ole vastuolus riigisisesed õigusnormid, mis näevad ette, et halduskohus, kes otsustab äriühingule ja tema juhatajale raamatupidamise aastaaruande avaldamata jätmise tõttu rakendatud sunniraha sissenõudmise üle, on seotud jõustunud tsiviilkohtu otsusega, millega seda sunniraha rakendati ja millega määrati kindlaks selle suurus, et tagada nende kohustuste täitmine, mis tulenevad Euroopa Parlamendi ja nõukogu 26. juuni 2013. aasta direktiivi 2013/34/EL teatavat liiki ettevõtjate aruandeaasta finantsaruannete, konsolideeritud finantsaruannete ja nendega seotud aruannete kohta ja millega muudetakse Euroopa Parlamendi ja nõukogu direktiivi 2006/43/EÜ ning tunnistatakse kehtetuks nõukogu direktiivid 78/660/EMÜ ja 83/349/EMÜ artiklitest 30 ja 51, nagu need on liikmesriigi õigusesse üle võetud.
(1)
Saabumise kuupäev: 24.8.2022.